b'\n_START_ARTICLE_\nGol\n_START_PARAGRAPH_\nGol hkrati ozna\xc4\x8duje del igri\xc5\xa1\xc4\x8da (napravo) pri nekaterih igrah, ki ga sku\xc5\xa1ajo zadeti nasprotnikovi igralci, kot tudi zadetek sam. Drug izraz za besedo gol so vrata, branilec gola pa je vratar. Gol kot naprava je sestavljen iz dveh navpi\xc4\x8dnih vratnic (tudi stativ), povezuje ju vodoravni pre\xc4\x8dnik (tudi pre\xc4\x8dka), za vrati je obi\xc4\x8dajno lovilna mre\xc5\xbea. Gol ima razli\xc4\x8dne dimenzije, odvisne od zvrsti igre (nogomet, rokomet, hokej, ragbi).'